Oficialusis leidinys L 167 , 27/06/1985 p. 0021 - 0022

specialusis leidimas suomių kalba: skyrius 2 tomas 4 p. 0061

specialusis leidimas ispanų kalba: skyrius 02 tomas 13 p. 0222

specialusis leidimas švedų kalba: skyrius 2 tomas 4 p. 0061

specialusis leidimas portugalų kalba skyrius 02 tomas 13 p. 0222



Komisijos reglamentas (EEB) Nr. 1745/85 1985 m. birželio 26 d. iš dalies keičiantis Reglamentą (EEB) Nr. 2290/83, išdėstantį Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 50-59 straipsnių įgyvendinimo nuostatas EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą [1], ypač į jo 143 straipsnį, kadangi Komisijos reglamento (EEB) Nr. 2290/83 [2] 2 straipsnio 1 dalis, inter alia, įpareigoja įstaigą ar organizaciją, kuriai siunčiamos prekės, naudoti importuotas prekes tik nekomerciniais tikslais, kaip nurodyta pagrindinio reglamento 54 straipsnio antroje įtraukoje; kadangi šio reikalavimo nesąlygoja pagrindinio reglamento nuostatos dėl prekių, importuotų pagal pagrindinio reglamento 51 straipsnį; kadangi Reglamento (EEB) Nr. 2290/83 2 straipsnio 1 dalies tekstas turi būti atitinkamai pakeistas; kadangi nuo to laiko, kai įsigaliojo Reglamentas (EEB) Nr. 2290/83, įgyta patirtis parodė, kad sakinys, kurį reikia įrašyti į T5 kontrolinį egzempliorių, nevisiškai teisingai informuoja paskirties valstybės narės muitines apie jų prievolę užtikrinti, jog gaunanti prietaisą ar aparatą organizacija naudotų jį taip, kad jie nuolat atitiktų atleidimo nuo muitų sąlygas; kadangi dėl to reikėtų tą sakinį pakeisti; kadangi Reglamento (EEB) Nr. 2290/83 16 straipsnio 1 dalis numato, kad kiekviena valstybė narė turi atsiųsti Komisijai sąrašą tų prietaisų, aparatų, atsarginių dalių, sudėtinių dalių, reikmenų ir įrankių, kurių kaina ar muitinė vertė viršija 3000 ekiu ir kuriuos įvežti be importo muitų ji yra leidusi pagal 7 straipsnio 1 dalį arba 14 straipsnio 1 dalį; kadangi ši ribinė vertė buvo nustatyta 1980 metais, nes į Reglamentą (EEB) Nr. 2290/83 buvo įrašyta nepakeista anksčiau galiojusiu Komisijos reglamentu (EEB) Nr. 2784/79 [3] nustatyta ribinė vertė; kadangi ši vertė nuo to laiko nebuvo keičiama; kadangi atrodo tikslinga tą ribinę vertę padidinti iki 5000 ekiu; kadangi šiame reglamente numatytos priemonės atitinka Neapmuitinamo įvežimo komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2290/83 iš dalies keičiamas taip: 1) 2 straipsnio 1 dalis pakeičiama taip: "1. Leidimas be importo muitų įvežti mokomąją, mokslinę ir kultūrinę medžiagą, nurodytą pagrindinio reglamento 51 straipsnyje, 52 straipsnio 1 dalyje, 53 ir 56 straipsniuose (toliau — prekės), suponuoja tokias įstaigų ir organizacijų, kurioms tos prekės siunčiamos, pareigas: - nusiųsti šias prekes tiesiai į deklaruojamą paskirties vietą, - apskaityti jas savo atsargose, - padėti atlikti bet kokį tikrinimą, kurį kompetentingos institucijos mato reikalą atlikti siekdamos užtikrinti, kad leidimo įvežti be importo muitų sąlygos buvo ir bus tenkinamos. Be to, leidimas be importo muitų įvežti pagrindinio reglamento 52 straipsnio 1 dalyje, 53 ir 56 straipsniuose nurodytas prekes suponuoja įstaigos ar organizacijos, kuriai tos prekės siunčiamos, pareigą naudoti jas tik nekomerciniais tikslais, kaip nurodyta pagrindinio reglamento 54 straipsnio antroje įtraukoje."; 2) 3 straipsnio 2 dalis pakeičiama taip: "2. Kai įstaiga ar organizacija, kuriai yra paskolinamos, išnuomojamos ar perleidžiamos prekės, yra ne toje valstybėje narėje, kurioje yra paskolinusi, išnuomojusi ar perleidusi prekes įstaiga, prieš išsiųsdama tokias prekes, išsiunčiančios valstybės narės kompetentinga muitinės įstaiga pagal Reglamento (EEB) Nr. 223/77 nustatytas taisykles išduoda T5 kontrolinį egzempliorių, kad būtų užtikrinta, jog tos prekės bus panaudotos taip, kad ir toliau būtų leidžiama jas įvežti be importo muitų. Dėl to minėto kontrolinio egzemplioriaus 104 langelyje "kiti" turi būti vienas iš tokių įrašų: - , - , - , - , - , - , - ;" 3) 16 straipsnio 1 dalis pakeičiama taip: "1. Kiekviena valstybė narė Komisijai atsiunčia sąrašą tų prietaisų, aparatų, atsarginių dalių, sudėtinių dalių, reikmenų ir įrankių, kurių kaina ar muitinė vertė viršija 5000 ekiu ir kuriuos įvežti be importo muitų ji yra leidusi pagal 7 straipsnio 1 dalį arba 14 straipsnio 1 dalį." 2 straipsnis Šis reglamentas įsigalioja 1985 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. birželio 26 d. Komisijos vardu Cockfield Pirmininko pavaduotojas [1] OL L 105, 1983 4 23, p. 1. [2] OL L 220, 1983 8 11, p. 20. [3] OL L 318, 1979 12 13, p. 32. --------------------------------------------------